USS Arizona yn llosgi yn Pearl Harbour, 7 Rhagfyr 1941
Cyrch filwrol annisgwyl gan lynges Japan ar ganolfan lyngesol yr Unol Daleithiau ar fore Sul, 7 Rhagfyr, 1941, oedd **ymosodiad ar Pearl Harbor**. Arweiniodd y cyrch hwn at yr Unol Daleithiau yn dod yn rhan o'r Ail Ryfel Byd. Nod y cyrch oedd atal Fflyd Cefnfor Tawel yr Unol Daleithiau rhag dylanwadu ar y rhyfel roedd Japan yn bwriadu ymladd yn Ne-ddwyrain Asia yn erbyn y Deyrnas Unedig, yr Iseldiroedd a'r Unol Daleithiau. Roedd yr ymosodiad yn cynnwys dau gyrch awyr o 353 o awyrennau.

Yn yr ymosodiad, suddwyd pedwar o longau brwydro Llynges yr Unol Daleithiau a difrodwyd nifer yn fwy. Suddodd y Japaneaid dri criwser, tri llong ddistryw, ac un llong gosod ffrwydron, gan ddinistrio 188 awyren ac achosi marwolaethau 2,402 o bersonel ac anafu 1,282. Ni drawyd yr orsaf bŵer, yr iard longau a'r adnoddau tanwydd a thorpedo, yn ogystal â phier y llongau tanfor ac adeilad y pencadlys. Prin oedd colledion Japan, gan golli 29 awyren a phedwar llong danfor bychan. Lladdwyd ac anafwyd 65 o bersonel Japaneaidd.

Chwaraeodd yr ymosodiad rhan allweddol yn yr Ail Ryfel Byd. Digwyddodd yr ymosodiad cyn i'r rhyfel gael ei datgan yn swyddogol a chyn i'r rhan olaf o'r neges 14 rhan gael ei dosbarthu i'r Adran Daleithiol yn Washington D.C.. Cyfarwyddwyd Llysgenhadaeth Japan yn Washington i ddosbarthu'r neges yn union cyn yr amser y bwriadwyd yr ymosodiad yn Hawaii. Roedd yr ymosodiad, ac yn benodol ei natur annisgwyl, yn ffactorau dylanwadol yn newid safbwyntiau ynysig cyhoedd yr Unol Daleithiau i gefnogi ymuno a'r rhyfel. Pan ddatganodd yr Almaen y rhyfel, daethpwyd a'r Unol Daleithiau yn rhan o ryfel Ewropeaidd hefyd. Er gwaethaf nifer o gyrchoedd annisgwyl dros y canrifoedd, arweiniodd y ffaith na wnaed unrhyw ddatganiad ffurfiol o ryfel cyn yr ymosodiad i'r Arlywydd Franklin D. Roosevelt i ddatgan "December 7th, 1941 — a date which will live in infamy".

Oriel
-----

* Awyren ymladd Japaneaidd Mitsubishi A6M2 "Zero" o'r ail don yn esgyn o'r cariwr awyrennau Akagi ar fore'r 7 Rhagfyr, 1941.Awyren ymladd Japaneaidd Mitsubishi A6M2 "Zero" o'r ail don yn esgyn o'r cariwr awyrennau *Akagi* ar fore'r 7 Rhagfyr, 1941.
* Zeroes o'r ail don yn paratoi i esgyn o Shokaku am Pearl HarborZeroes o'r ail don yn paratoi i esgyn o *Shokaku* am Pearl Harbor
* Bomiwr torpedo Japaneaidd Nakajima B5N2 "Kate" yn esgyn o Shokaku.Bomiwr torpedo Japaneaidd Nakajima B5N2 "Kate" yn esgyn o *Shokaku*.
* Plym-fomiwr Japaneaidd Aichi D3A1 "Val" o'r ail don yn paratoi i esgyn. Ceir cariwr awyrennau Soryu yn y cefndir.Plym-fomiwr Japaneaidd Aichi D3A1 "Val" o'r ail don yn paratoi i esgyn. Ceir cariwr awyrennau *Soryu* yn y cefndir.
* Llong frwydro USS California yn suddoLlong frwydro USS *California* yn suddo
* Llong frwydro USS Arizona yn ffrwydro.Llong frwydro USS *Arizona* yn ffrwydro.
* Dinistriwr USS Shaw yn ffrwydroDinistriwr USS *Shaw* yn ffrwydro
* Llong frwydro USS Nevada yn ceisio dianc o'r harbwr.Llong frwydro USS *Nevada* yn ceisio dianc o'r harbwr.
* Llong frwydro USS West Virginia a gymrodd dau fom awyr, y ddau ohonynt yn ddiwerth, a saith trawiad gan dorpedos.Llong frwydro USS *West Virginia* a gymrodd dau fom awyr, y ddau ohonynt yn ddiwerth, a saith trawiad gan dorpedos.
* B-17 wedi ei ddinistrio ar ôl yr ymosodiad ar Gae Hickam.B-17 wedi ei ddinistrio ar ôl yr ymosodiad ar Gae Hickam.
* Hangar yn Ynys Ford yn llosgiHangar yn Ynys Ford yn llosgi
* Ar ôl yr ymosodiad: USS West Virginia (wedi ei ddinistrio'n ddifrifol), USS Tennessee (wedi'i ddinistrio), a'r USS Arizona (wedi suddo).Ar ôl yr ymosodiad: USS *West Virginia* (wedi ei ddinistrio'n ddifrifol), USS *Tennessee* (wedi'i ddinistrio), a'r USS *Arizona* (wedi suddo).